Zalakaros Közbiztonságáért Közalapítvány 2021 I-II. –ik negyedév Beszámolója

Tisztelt Képviselőtestület!
Alapítványunk az 1998-as megalakulása óta az alapító okiratban foglaltaknak megfelelően végzi munkáját. A kuratóriumi ülésein hozza meg döntéseit és a következő évi várható és tervezett pénzügyi kiadásait itt tárgyalja meg. 
Alapítványunk céljai:
Közrend és közbiztonság védelme és annak fokozása, ennek érdekében együttműködünk a városban és a környező településeken működőpolgárőr egyesületekkel és napi kapcsolatot tartunk fenn a Zalakarosban működő rendőrséggel és annak tagjaival. Szükség szerint részt vesz részt a város biztonságtechnikai eszközeinek fejlesztésében, valamint a térség közbiztonságának javítását szolgáló rendezvények megtartásában.
Tevékenységünk, a mai napig 2021-ban:
A tavalyi évvel megegyezően, az ismert COVID-19 járvány miatt kialakult helyzetre való tekintettel, a kuratóriumi üléseket határozatlan ideig felfüggesztettem, ennek oka az volt, hogy kuratórium tagjai, egy kivétellel mind a védett korosztályhoz tartoznak, így felelősséggel nem voltak megtarthatóak a közös kuratóriumi ülések.
Várhatóan a nyár eleji „nyitás” után kerül összehívásra az alapítvány kuratóriuma, hogy az elmaradt feladatokat pótolni tudjuk és a jövő feladataival foglalkozhassunk!
[bookmark: _GoBack]Személyes közbenjárásomra az alapítvány által támogatott helyi Polgárőr egyesület sikerrel vett részt,  a Nemzeti Együttműködési Alap 100%-os intenzitású, előfinanszírozást nem igénylő pályázatán, melynek eredménye képpen 300’000,- Ft költhető Polgárőr formaruhák vásárlására. Ezt az összeget igyekszik alapítványunk, lehetőségeihez mértem kiegészíteni, egy tisztelettel kérem a képviselőtestületet, amennyiben lehetséges támogassák a formaruhák beszerzését!  
Egyéb tevékenység 2021 eddigi szakaszában nem történt.
Szeretném megköszönni polgármester úrnak, valamint a tisztelt képviselőtestületnek az eddigi és a jövőbeni együttműködést.
Kérem a Tisztelt Képviselő testületet az Alapítvány beszámolójának elfogadására.

